zistig isch dr erst tag z toronto gsi woni mi nid so super gfuehlt ha. zersch bini scho am 6i am morge ufgwachet woeu mi roommate (ae taiwanes) dr wecker fausch gsteut het u saeuber zimlech lang brucht het biser gfunge het es sig ziit zum dr wecker absteue. am 9ni bini de ufgstange, ha mi aber o nach dr dusche no mued u nid so wohl gfuehlt gha. denn hani mi ufe wag richtig schuel gmacht u mi gar nid uf di erst stung gfreut woeu mer wider friends hei muesse luege (isch zwar di einzig glaegeheit woni tv cha luege), aber di saendig isch glich zimlech boring. z mittag bini mit 2 duetsche go aesse, mir hei aber ganz brav aenglisch mitenang gredt, hehe... suesch isch a daem tag nueme viu los gsi, ir schuel si neui luet vo china acho. si au so ueber 30 u lehrer/inne vo shanghai. u ueses thema vor wuche isch freiwiuigkeitsarbeit u army gsi. bi dr einzig ir ueser klass wo scho im militaer isch gsi, bi aber ueberhoupt nid stolz druf ;-) am abe simer uswaerts go pizza aesse u womer wider dahei si acho het mer dr eint taiwanes some kung-fu moves zeigt, iz fuehli mi ganz starch u ha ke angst me vor dr grosse grosse stadt mit dae boese luet ;-)